
Som det fremgår av oppgaveteksten, skal kandidaten besvare både del 1 (essay) og del 2 (kortsvarsoppgaver). Dersom kun én del er besvart, vil det gi karakteren F (stryk). I den samlede helhetsvurdering vil essay-delen veie noe tyngre enn kortsvarsoppgavene (henholdsvis ca. 2/3 og 1/3 av karakteren). 

Besvarelsene vurderes på grunnlag av Universitetet i Oslo sine generelle vurderingskriterier (https://www.uio.no/studier/eksamen/karakterer/index.html). Foruten dette vil følgende punkter vektlegges:

· Har kandidaten svart på spørsmålet i oppgaveteksten? Noen oppgaver har flere ledd/delspørsmål, og alle skal besvares. Dersom enkelte ledd er utelatt, gir dette trekk i karakter.
· Kandidaten forventes å besvare oppgavene gjennom å presentere relevant fagkunnskap om aktører, strukturer og drivkrefter i Russlands historie. En god karakter forutsetter at kandidaten ikke bare viser kunnskap, men også anvender denne på en måte som er relevant for å besvare spørsmålet i oppgaveteksten.
· En god karakter forutsetter en kombinasjon av solid fagkunnskap og selvstendig drøfting.
· Språklig klarhet og presisjon belønnes. Enkelte stavefeil eller tegnsettingsfeil tolereres, men det vil gis trekk for mange språklige feil og uklarheter.
· [bookmark: _GoBack]Sensor vil sette pris på besvarelser med tydelig struktur. Besvarelsen bør inneholde innledning, hoveddel og avslutning. Sensor bør kunne følge gangen i besvarelsen uten for store anstrengelser.
